section_heading: Povijest
paragraph_text: Grobnica je izgrađena 1882. godine prema projektu značajnog hrvatskog skulptora Ivana Rendića, koji je na riječkim grobljima ostavio nekoliko vrijednih radova. Visoki reljef "Rastanak", realistički je prikaz naručitelja i njegovo osmero djece, a jedan je od najkvalitetnijih Rendićevih radova. Naručitelj gradnje, Josip Gorup bio je kao poduzetnik i veletrgovac, te graditelj hotela „Evropa“ osoba od značaja u riječkoj povijesti. Mauzolej Gorup zaštićeno je kulturno dobro od 19. veljače 2003. godine.